Nii isuäratav, et söö või ise, eks ju!? Eile ja täna katsetasin erinevaid viise kõrvitsast beebitoitu teha. Eile lihtsalt keetsin kõrvitsatükid vees pehmeks. Esimene viga -  püreestasin kõrvitsa koos keeduveega. Püree jäi liiga vedel ja pidin seda pliidil veel mitu minutit kokku keetma, et üleliigne vedelik aurustuks. Iseenesest ei tohiks selles olla midagi taunitavat, sest maitse peaks ju ka nii alles jääma. Aga võta näpust. Üsna mage sodi tuli. Lisasin sortsu oliiviõli - teine viga. Nüüd oli mul oliiviõlimaitseline kollane sodi.